এহেঃ, মস্ত গোলমেলে প্রশ্ন হয়ে গেল যে! জগদীশচন্দ্র-প্রফুল্লচন্দ্র থেকে সত্যেন্দ্র-মেঘনাদ-মহলানবীশ-শহিদুল্লাহ্‌প্রমুখ হয়ে আজকের অমর্ত্য পর্যন্ত বহু নাম মনে ভিড় করে আসছে যে। আবার সূর্যসম গুরুদেব----তাঁকে বাদ দেওয়া যায় নাকি, যাঁর শিল্পীপ্রতিভা পাণ্ডিত্যকে ঢেকে দিয়েছে? স্যর যদুনাথ সরকার? গিরীন্দ্রশেখর? সুনীতিকুমার? এ’হেন নানা জ্ঞানক্ষেত্রের দিকপাল নামের টানাপোড়েন। বিজ্ঞান, ধর্ম, ভাষাতত্ত্ব, ইতিহাস---কোন্‌ক্ষেত্রের কোন্‌পণ্ডিতকে ছেড়ে কাকে নেব? তবে কি বহু বিষয়ের বহুমুখী প্রতিভাই এ’ক্ষেত্রে মানদণ্ড হওয়া উচিৎ? ইংরিজি polymath শব্দের বাঙলা ‘বহুমুখী প্রতিভাধর’ করলে যেন শব্দটির তীব্রতা হারিয়ে যায়। যে অর্থে এরিস্টটল, ভিঞ্চি, আল বিরুনি, ইব্‌ন রশিদ polymath ভারতীয়দের মধ্যে তার উদাহরণ কৈ?